Com aprofitar les xarxes socials en la gestió empresarial | Arxiu de Notícies | Interdixit
“Com aprofitar les xarxes socials en la gestió empresarial”, notícia a Interdixit
Com aprofitar les xarxes socials en la gestió empresarial
Notícia: “Com aprofitar les xarxes socials en la gestió empresarial” de la secció Tendències
L’empresa pot controlar tots els “tweets”
Després de l’eclosió de les xarxes socials a Internet, ha arribat el moment de les aplicacions empresarials per obtenir el màxim rendiment de les eines disponibles a la Web 2.0. L’última tendència és aprofitar algunes de les possibilitats d’eines com Facebook o Twitter per extreure o controlar els fluxos d’informació entre clients i venedors.
Les xarxes socials s’han caracteritzat per la seva universalització. De forma generalitzada, qui està o participa d’Internet de forma quotidiana està present en alguna de les xarxes socials —missatgeria, blogging, flogging, xat des de qualsevol tipus de plataforma…— i pot participar com a agent actiu o passiu. Un element actiu crea missatges i els comparteix, dinamitzant les xarxes en les que està involucrat; un agent passiu només rep els missatges i molt de tant en tant participa generant-los o emetent el seu feed-back.
Per a l’empresa aquestes dues característiques —la predisposició a rebre missatges i l’existència d’un àmbit virtual en el qual està present una massa crítica de clients— poden ser aprofitades.
L’eina de micro-blogging Twitter és la que disposa del major nombre d’aplicacions, gràcies a la seva API oberta. coTweet és probablement la principal eina dissenyada per l’empresa.
L’aplicació aprofita la plataforma de Twitter per gestionar el flux d’informació en el sentit client-venedor, de manera que es converteix en un CRM (Costumer Relationship Manager) especialment eficient.
Un cop instal·lat, coTweet s’integra en les principals aplicacions de correu electrònic o navegadors i permet rebre en un únic punt d’entrada de l’empresa totes les peticions dels clients: consultes tècniques, preguntes, queixes, suggeriments, sol·licituds… formulades en els 140 caràcters que permet Twitter. El recepcionista de coTweet pot monitoritzar diferents usuaris/clients al mateix temps, conservar les consultes i reenviar els missatges entre diferents grups de treball.
El client obté una resposta pràcticament immediata a qualsevol de les seves peticions d’informació. I aquestes són molt concretes, a causa de la gran limitació de caràcters dels missatges.
La plataforma Facebook, a més de les pàgines personals i de grups, permet disposar també de pàgines d’empresa que, a més, poden personalitzar-se per adaptar-se, dins d’uns límits, a la imatge corporativa.
Com amb els grups, els usuaris de Facebook poden adherir-se a les pàgines d’empresa com a amics —seguidors o admiradors—. Aquesta adhesió permet a l’empresa dirigir informació als usuaris que rebran en els seus propis comptes de Facebook i en el seu correu electrònic.
L’empresa aconsegueix així disposar del control del flux de comunicació en sentit venedor-client, fent arribar els seus missatges al destinatari sense que hi hagi rebuig o sigui interceptat pels programes antispam.
Evidentment, l’explotació òptima d’aquesta eina està fonamentada en el no abús dels missatges i en disposar d’informació “exclusiva” i avantatges per als admiradors, amb la finalitat que no abandonin el sistema.
Retirada del logotip d’Iqua
Fenoyarquitectura.com…